《赠赵君云石》
清代·施景琛

海外论诗浪得名，英雄儿女罄平生。伤心故国家何在，横涕新亭岁几更。

笑我才华成画饼，叹君骨肉等分羹。中原今日还多事，鹤唳风声处处惊。

作者简介：施景琛，字涵宇。少年即勤读诗书，才华横溢，胸怀大志，晚号泉山老人。福建省长乐县秀才出身，光绪二十三年丁酉举人，后迁居榕城泉山之麓贡院里（今福州鼓楼区中山路）。